LV
3.5.2023.
Eiropas Savienības Oficiālais Vēstnesis
C 156/49
Noteiktā ģeogrāfiskā apgabala karte (iekrāsotā teritorija):
Pamatojums Walgau reģions ir pievienots, jo — kā aprakstīts iepriekš — tas atrodas blakus noteiktajam apgabalam un tajā ir tādi paši, specifikācijas kritērijiem atbilstoši ģeoloģiskie, bioloģiskie un kultūras apstākļi.
Pārējais teksts ir saīsināts, atstājot tikai nepieciešamo informāciju par ģeogrāfisko apgabalu.
Ir izlabota “Laiblachtal” nosaukuma drukas kļūda.
Reģiona pareizais nosaukums ir “Leiblachtal”.
Papildus tam Tiroles/Forarlbergas karte produkta specifikācijā ir aizvietota ar jaunu noteiktā ģeogrāfiskā apgabala karti.
Pateicoties pievienotajam iekrāsojumam, jaunajā kartē apgabals ir attēlots skaidrāk un detalizētāk.
4.
Ražošanas metode
Produkta specifikācijas 5. punkta e) apakšpunkta (Ražošanas metode) sākotnējais teksts ir formulēts precīzāk un sadalīts šādos punktos: 4.5.1. punkts (Izejviela — piens), 4.5.2. punkts (Ražošana) un 4.5.3. punkts (Zinātība — zināšanas par ražošanu).
Ir precīzāk aprakstīta arī pārstrādes metode.
Papildus tam 4.5.3. punktā (Zinātība — zināšanas par ražošanu) ir sniegts detalizētāks tradicionālās ražošanas metodes apraksts.
Produkta specifikācijas 5. punkta e) apakšpunkts: ““Vorarlberger Bergkäse” ir tipisks tradicionālais produkts.
Ražošanas procesā būtiski ir nodrošināt atbilstību stingrajiem piena ražošanas kritērijiem (Kvalitātes vadlīnijas piena ražotājiem).
Konkrētāk: — pienu atļauts iegādāties tikai no saimniecībām, kuras īsteno vienīgi ekstensīvu pļavu apsaimniekošanas praksi, kas neietver skābbarības ražošanu vai izmantošanu barībā, kā arī “Vorarlberger Bergkäse” ražošanā var izmantot tikai šādās saimniecībās iegūtu pienu; — pienu piegādā siera ražotnē/pienotavā vismaz reizi dienā un tur uz vietas pārstrādā (nepārvedot tālāk uz citu pienotavu).
Faktiskais ražošanas process: — piegādāto svaigpienu (kas nav termiski apstrādāts, pasterizēts vai sterilizēts centrifūgā) daļēji nokrejo (lai tauku saturs būtu aptuveni 3,3 %); — to sarecina ar teļa himozīnu un saimniecībā iegūtām sūkalām un pienskābes baktēriju kultūru (šīs kultūras novērtēšanas un audzēšanas procesā būtiska ir siernieka pieredze).
Šādu sūkalu kultūru izmantošana padara “Vorarlberger Bergkäse” ļoti atšķirīgu no citiem līdzīgiem produktiem;